REPUBLIKA SRBIJA

NARODNA SKUPŠTINA

Odborza obrazovanje, nauku,

tehnološki razvoj i informatičko društvo

14 Broj: 06-2/222-19

19. septembar 2019. godine

B e o g r a d

ZAPISNIK

39. SEDNICE ODBORAZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO,

ODRŽANE 19. SEPTEMBRA 2019. GODINE

Sednica je počela u 9,30 časova.

Sednici je predsedavao predsednik Odbora Muamer Zukorlić.

Sednici su prisustvovali članovi Odbora: prof. dr Ljubiša Stojmirović, prof. dr Marko Atlagić, Nataša St. Jovanović, Miletić Mihajlović, Fatmir Hasani, Olena Papuga, doc. dr Mihailo Jokić, mr Đorđe Kosanić, Dubravko Bojić i prof. dr Milan Knežević.

Sednici Odbora su prisustvovali zamenici odsutnih članova Odbora: Andrijana Avramov (dr Vladimir Orlić) i dr Predrag Jelenković (Milena Bićanin).

Sednici nisu prisustvovali članovi Odbora: dr Žarko Korać, dr Aleksandra Jerkov, dr Žarko Obradović i Ljupka Mihajlovska, kao ni njihovi zamenici.

 Sednici su prisustvovali iz Ministarstva prosvete, nauke i tehnološkog razvoja: ministar Mladen Šarčević, pomoćnik ministra za visoko obrazovanje doc. dr Bojan Tubić i Vladimir Bojković.

 Na predlog predsednika Odbora, jednoglasno, usvojen je sledeći:

Dnevni red:

1. Razmatranje Predloga zakona o izmenama Zakona o visokom obrazovanju, koji je podnela Vlada (broj 612-1870/19 od 13. juna 2019. godine), u pojedinostima;

Pre prelaska na razmatranje utvrđenog dnevnog reda, Odbor je usvojio zapisnike 36, 37. i 38. sednice.

 Prva tačka dnevnog reda – **Razmatranje Predloga zakona o izmenama Zakona o visokom obrazovanju, koji je podnela Vlada, u pojedinostima**

Predsednik Odbora Muamer Zukorlić je obavestio Odbor da je na ovaj predlog zakona podneto šest amandmana, a zatim dao reč ministru.

Ministar Šarčević je, s obzirom na to da mišljenje Vlade nije bilo dostavljeno u pisanom obliku u vreme početka sednice, obavestio Odbor da je Vlada predložila Narodnoj skupštini da odbije svih šest amandmana.

Nakon toga, predsednik Odbora je predložio da se na sednici obavi grupno glasanje, odnosno da se jednim glasanjem Odbor izjasni o amandmanima za koje je Vlada predložila Narodnoj skupštini da se odbiju.

Odbor je glasanjem usvojio pomenuti predlog, a kako nije bilo prijavljenih diskutanatao ovom predlogu zakona u pojedinostima, Odbor je, u skladu sa članom 164. stav 1. Poslovnika Narodne skupštine, odlučio, glasanjem, da predloži Narodnoj skupštini **da odbije** sledeće amandmane podnete na Predlog zakona o izmenama Zakona o visokom obrazovanju:

* na član 1. koji je podnela narodni poslanik Nataša Jovanović;
* na član 1. koji je podneo narodni poslanik Aleksandar Šešelj;
* na član 1. koji je podneo narodni poslanik Sreto Perić;
* na član 1. koji je podnela narodni poslanik Vjerica Radeta;
* na član 2. koji je podneo narodni poslanik Nemanja Šarović;
* na član 2. koji je podneo narodni poslanik Marijan Rističević.

Za izvestioca Odbora na sednici Narodne skupštine određen je predsednik Odbora, Muamer Zukorlić.

 Sednica je završena u 9,50 časova.

 SEKRETAR PREDSEDNIK

 Dragomir Petković Muamer Zukorlić